日出入行
作者：陸游
朝代：宋

paragraphs: 吾聞開闔来，白日行長空。
扶桑誰曾到，崦嵫不可窮。
但見旦旦升天東，但見暮暮入地中。
使我倐忽成老翁，鏡裏衰鬢成霜蓬。
我願一日一百二十刻，我願一生一千二百歲。
四海諸公常在座，緑酒金尊終日醉。
高樓錦繡中天開，樂作畫鼓如春雷。
歡爾白日無西頽，常行九十萬里胡爲哉。